gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl gl gl gl gl gl gl gl fr gl gl gl gl gl gl gl ja en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Bugallo anuncia axudas de 300 mil euros para os olímpicos galegos
Sábado, 24 de setembro de 2022
En decembro saberanse os cartos que son e para quen van ser
A conselleira de Cultura e Deporte compareceu no Parlamento para facer un balance da política deportiva nos dous últimos anos e falou das axudas.
Todo sobre os olímpicos galegos de todos os tempos: Galiza Olímpica
Redacción - 17:07 04/12/2007
Tags: Ánxela Bugallo Consellaría de Cultura e Deporte Deporte Galego
Este mes hase publicar no DOG a orde de axudas para os deportistas que participen nas Olimpiadas e Parolimpiadas de Beixín 2008, segundo dixo a conselleira de Cultura e Deporte, Ánxela Bugallo, esta terza feira no Parlamento, namentres facía un un balance da política deportiva desenvolvida nos dous anos e tres meses que leva no poder o novo Goberno.
A estas axudas poderán optar todos os deportistas que teñan praza asegurada en Beixín 2008 (até o de agora son nada máis catro).
O balance de Bugallo
A conselleira debullou durante a súa comparecencia o seu modelo para o deporte galego, que, segundo dixo, "actualiza, moderniza, democratiza e redefine o modelo anterior, sentando unhas novas bases para o futuro".
Na súa política deportiva primou o deporte base e o deporte escolar, (a través do programa Deporte na Escola); mais sen descoidar a elite (coas axudas a Deportistas Galegos de Alto Nivel, DGAN, que incrementaron un 25% o número de beneficiarios); e o deporte feminino (amparado en modelos de discriminación positiva) e para discapacitados (incluídos por primeira vez nas axudas DGAN). Tamén se iniciou neste período a colaboración co deporte universitario, coa sinatura dun convenio para apoiar os campionatos universitarios e os Galaico-Durienses.
No traballo destes anos tamén se melloraron considerabelmente as instalacións e infraestruturas deportivas e a xestión das mesmas, con exemplos como o novo modelo de xestión do Centro Galego de Tecnificación Deportiva (CGTD) ou a construción do Centro Deportivo de Pontillón do Castro en Xeve-Verducido (Pontevedra).
Neste tempo tamén se instauraron de criterios de transparencia nas axudas públicas, o que se conseguiu a través da regulación e supervisión dos procesos electorais nas federacións deportivas e no programa de auditorías ás que foron sometidas para garantir a xestión limpa nestes organismos. Até o de agora realizáronse 31 auditorías ás federacións (13 en 2006 e 18 en 2007), ademais de programas de mellora na xestión das federacións.
A identidade galega do deporte
Respecto das políticas de fomento da identidade no deporte, ademais da creación e potenciación das seleccións galegas absolutas e do equipo profesional de ciclismo, o Karpin Galicia, fíxose, segundo dixo Bugallo, unha promoción decidida dos deportes tradicionais: navegación tradicional, (co Proxecto Nabeira08 que culminará coa presenza na Feira de Brest, en Bretaña), billarda e bolos celtas, entre outros.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto